CELEX: 62008TN0360
Language: fi
Date: 2008-09-03 00:00:00
Title: Asia T-360/08: Kanne 3.9.2008 — Espanja v. komissio

25.10.2008   
            
            
               FI
            
            
               Euroopan unionin virallinen lehti
            
            
               C 272/46
            
         Kanne 3.9.2008 — Espanja v. komissio
   (Asia T-360/08)
   (2008/C 272/90)
   Oikeudenkäyntikieli: espanja
   Asianosaiset
   
      Kantaja: Espanjan kuningaskunta (asiamies: J. Rodríguez Cárcamo)
   
      Vastaaja: Euroopan yhteisöjen komissio
   Vaatimukset
   Espanjan kuningaskunta vaatii, että ensimmäisen oikeusasteen tuomioistuin
   
               —
            
            
               jättää soveltamatta rakennerahastojen ja koheeesiorahastojen julkisia hankintoja koskevien sääntöjen rikkomiseen sovellettavista rahoituskorjauksista annettuja suuntaviivoja, sellaisina kuin ne ovat 29.11.2007 annetussa lopullisessa versiossaan COCOF 07/0037/03-ES
            
         
               —
            
            
               kumoaa 25.6.2008 tehdyn komission päätöksen K(2008) 3247, jolla on pienennetty koheesiorahaston tukea hankeryhmälle N:o 2001 ES 16 CPE 036 (Pohjois-Galician vesialtaan saneeraus)
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Nyt esillä olevan riita-asian kohteena on eri puolilla Galiciaa sijaitsevien olemassa olevien pumppujen parantamista sekä jätevesien keräys- ja huolehtimisverkon uudelleenrakentamista, laajentamista, mukauttamista ja parantamista koskeva hankeryhmä. Komission alun perin myöntämä yhteisön rahoitus koski 80 prosenttia tukikelpoisista julkisista kustannuksista.
   Komission kantajalle heinäkuussa 2007 osoittamassa kirjeessä tuotiin esille edeltäneen tarkastuksen yhteydessä todettuihin sääntöjenvastaisuuksiin perustuvat rahoituskorjaukset. Tämän kirjeen päätelmissä mainitaan molemmat sääntöjenvastaisuudet, jotka ovat johtaneet riidanalaiseen päätökseen, ja vastaavat ehdotukset rahoituskorjauksille: näitä sääntöjenvastaisuuksia olivat kiireellisen menettelyn virheellinen käyttäminen hankintasopimuksen yhteydessä ja kokemuksen väärä käyttäminen eri sopimusten tekoperusteena. Kysymykseen tulevat rahoituskorjaukset olivat vastaavasti 697 901 euroa ja 354 591 euroa.
   Oikeudelliset perusteet ja pääasialliset perustelut ovat samat kuin asiassa T-359/08.